**02/10/2019**

**ΤΑΥΤΟΠΟΙΗΣΗ ΠΡΩΤΟΕΤΩΝ ΦΟΙΤΗΤΩΝ**

**ΑΚΑΔ. ΕΤΟΥΣ 2019-2020**

Η ταυτοποίηση των στοιχείων των πρωτοετών φοιτητών του ακαδημαϊκού έτους 2019-2020 που έχουν ολοκληρώσει την ηλεκτρονική εγγραφή τους, θα πραγματοποιηθεί **από την Πέμπτη 03/10/2019 έως και την Τετάρτη 16/10/2019 (ώρες 10:00-13:00)** στη Γραμματεία του Τμήματος Πληροφορικής και Τηλεπικοινωνιών. Τα δικαιολογητικά που πρέπει να προσκομίσουν οι φοιτητές είναι:

1. Ευκρινές **φωτοαντίγραφο αστυνομικής ταυτότητας** ή διαβατηρίου (με επίδειξη του πρωτότυπου)
2. Εκτυπωμένη και υπογεγραμμένη την **αίτηση ηλεκτρονικής εγγραφής** που έγινε μέσω της εφαρμογής του Υπουργείου Παιδείας (με γνήσιο της υπογραφής από ΚΕΠ στην περίπτωση αποστολής των δικαιολογητικών)
3. Μία (1) μικρή έγχρωμη φωτογραφία
4. **ΑΜΚΑ** φοιτητή (<https://www.amka.gr/AMKAGR/> )
5. **Για τους άρρενες φοιτητές μόνο**: ένα αποδεικτικό που αναγράφει τον **αριθμό μητρώου αρρένων.**
6. Σε περίπτωση φοίτησης σε άλλο Τμήμα η διαγραφή θα πραγματοποιηθεί **Υπηρεσιακά** με βάση τη δήλωση του φοιτητή κατά την ηλεκτρονική αίτηση εγγραφής του.

Εάν η διαγραφή έχει ζητηθεί ήδη από τον ίδιο τον φοιτητή θα πρέπει να κατατεθεί στη γραμματεία και η **Βεβαίωση Διαγραφής.**

Τα παραπάνω είναι δυνατόν να κατατεθούν στη Γραμματεία του Τμήματος από τους ίδιους τους επιτυχόντες ή από νομίμως εξουσιοδοτημένο από αυτούς πρόσωπο, είτε να σταλούν\* στη Γραμματεία με συστημένο ταχυδρομείο ή με courier, στην διεύθυνση:

**Πανεπιστήμιο Θεσσαλίας, Γραμματεία Τμήματος Πληροφορικής και Τηλεπικοινωνιών (για εγγραφή πρωτοετούς), Παπασιοπούλου 2-4, 35131 Λαμία.**

Όσοι φοιτητές δεν έχουν συμπληρώσει το **ατομικό στατιστικό δελτίο φοιτητή,**  να μεταβούν στη διεύθυνση: <https://elstatforms.statistics.gr/deltio_fititi/deltio_fititi_login.jsp> για την ηλεκτρονική συμπλήρωσή του.

Μετά από την ολοκλήρωση της ταυτοποίησης των στοιχείων του φοιτητή από την Γραμματεία του Τμήματος:

1. Θα εκδοθεί πιστοποιητικό εγγραφής του φοιτητή
2. Θα αποσταλεί με sms στο κινητό τηλέφωνο που έχει δηλώσει ο φοιτητής κατά την ηλεκτρονική του εγγραφή, ο κωδικός πρόσβασης στις ακαδημαϊκές υπηρεσίες του Πανεπιστημίου Θεσσαλίας.

\*Σε περίπτωση που καθίσταται αδύνατη η αυτοπρόσωπη παρουσία των επιτυχόντων στη Γραμματεία του Τμήματος και μόνο για εξαιρετικούς λόγους.